**РЕГИОНАЛНА ДИРЕКЦИЯ ПО ГОРИТЕ- гр. ВЕЛИКО ТЪРНОВО**

**З А П О В Е Д**

№ 101

гр. Велико Търново, 06.12.2016г.

 На основание глава пета, раздел IV от Кодекса на труда и във връзка сглава четвърта от Наредбата № 1 от 30.01.2012 г. за контрола и опазването на горските територии

**Н А Р Е Ж Д А М :**

 І. Обявявам конкурс за длъжността:

* **„Специалист – горски инспектор” – 1 работно място.**

**ІІ.Минималните изисквания**, предвидени в нормативните актове за заемане на длъжността „Специалист – горски инспектор” в дирекция „Горско стопанство” са:

**1.Образователна степен** – средно лесовъдско образование /средно образование от професионално направление "Горско стопанство" с придобита квалификация "техник-лесовъд" или "техник-технолог", или професия „техник-лесовъд”, или „техник-механизатор”, или приравнени към тях образование и квалификация в съответствие с изискванията на Закона за народната просвета, Закона за професионалното образование и обучение и Закона за степента на образование, общообразователния минимум и учебния план съгласно т.49 от § 1 от Допълнителните разпоредби на Закона за горите.

**2.Професионален опит** – не се изисква.

**III.Специфични изисквания** за заемане на длъжността:

1.Кандидатите следва да са навършили 18 г.

2.Да не са осъждани за умишлено престъпление от общ характер, не са освободени от наказателна отговорност за извършено умишлено престъпление от общ характер с налагане на административно наказание по чл.78а от Наказателния кодекс;

3.Да притежават свидетелство за правоуправление на моторно превозно средство „МПС“ – не по-ниска от категория „В”;

4.Да не страдат от психически заболявания;

5.През последните три години да не са настанявани принудително в лечебно заведение по глава пета, раздел II от Закона за здравето и не са лекувани за употреба на наркотични вещества;

6.Срещу кандидатите да не е образувано наказателно производство за умишлено престъпление от общ характер;

7.През последните три години да не са нарушавали обществения ред три или повече пъти, за което са им налагани административни наказания;

8.Спрямо кандидатите през последните три години да не са налагани мерки за защита по Закона за защита от домашното насилие;

9.Да нямат задължения, за които е изпратено уведомление по чл.182, ал.2, т.2, буква „б” или по чл.221, ал.6, т.2 от Данъчно-осигурителния процесуален кодекс.

10.Да не са с трайно намалена трудоспособност;

11.Да са преминали курс за безопасно боравене с огнестрелно оръжие;

12.Да са издържали успешно тест за професионална подготовка.

**ІV.Начинът за провеждане на конкурса** е чрез писмен тест и интервю за професионална компетентност.

**V.Етапи на провеждане:**

1.Подаване на документи за участие в конкурсната процедура.

2.Допускане на кандидатите по документи.

3.Обявяване на допуснати и недопуснати кандидати.

4.Провеждане на конкурса:

 4.1.Първи етап: решаване на писмен тест.

4.2.Втори етап: провеждане на интервю с издържалите успешно теста.

4.3.Окончателно класиране: при окончателното класиране се събират точките на кандидата от теста и интервюто.

**VI.Описание на длъжността:** Специалист-горски инспектор осъществява непосредствения контрол върху дейностите, извършвани в горските територии. Осъществява контрол при сечта и движението на дървените материали, пашата, страничните ползвания от горите, строителството в горските територии, опазването на горите и защитените територии в тях, дивеча и рибата. Предотвратява и разкрива нарушенията по ЗГ, ЗЛОД, ЗРА, ЗЛР, ЗЗТ, ЗБР и подзаконовата нормативна уредба по прилагането им.

**VII.Изпълнението на задълженията** на Специалист-горски инспектор е в териториалния обхват на РДГ- Велико Търново /за **Общини Елена и Златарица**/. РДГ- В.Търново не заплаща пътни разходи от местоживеенето до местоработата.

**VIII.Необходими документи**, които следва да бъдат представени от кандидатите за участие в конкурса за длъжността са:

1.заявление;

2.автобиография;

3.копие от документ, удостоверяващ придобита образователно-квалификационна степен;

4.документ, удостоверяващ професионалния опит /професионалният опит се доказва с официални документи за: трудов стаж, служебен стаж, осигурителен стаж, извършване на дейност в чужбина/, ако кандидатът притежава такъв;

5.свидетелство за съдимост или съответен документ, удостоверяващо, че лицето не е осъждано за умишлено престъпление от общ характер;

6.официален документ, издаден от орган на съдебната власт, удостоверяващ, че срещу лицето няма образувано наказателно производство за умишлено престъпление от общ характер;

7.медицинско свидетелство от лечебно заведение, удостоверяващо, че лицето:

 а/не страда от психически разстройства;

 б/през последните три години не е настанявано принудително в лечебно заведение по глава пета, раздел II от Закона за здравето и не е лекувано за употреба на наркотични вещества;

8.документ от районния съд по местоживеене, удостоверяващ, че:

а/срещу лицето няма наложени мерки за защита по Закона за защита от домашното насилие;

б/лицето не е нарушавало обществения ред три или повече пъти, за което са му налагани административни наказания;

9.копие от свидетелство за управление на моторно превозно средство;

10.копие от документ за успешно завършен курс за безопасно боравене с огнестрелно оръжие;

11.медицинско свидетелство

За участие в конкурс се допуска и кандидат, който не е получил документа по VIII, т.6, но представи документ, удостоверяващ, че лицето е подало заявление за издаването му.

Документите следва да бъдат представени в деловодството на РДГ Велико Търново, гр.Велико Търново, бул.”България” № 23, лично от всеки кандидат или чрез пълномощник до 16.00 часа на 09.01.2017 година. При подаването им на лицата се предоставя длъжностна характеристика за конкурсната длъжност. С входящ номер и дата се регистрират само заявленията, към които са представени всички посочени в тях документи. Заявления, подадени след изтичане на срока не се регистрират.

IX.Обявлението за провеждане на конкурса да се изготви и изпрати за публикуване в местен печат от Нели Петрова Николова - гл.експерт „Човешки ресурси”;

X.Обявлението, списъците или други съобщения във връзка с конкурса да се обявят на информационното табло в РДГ Велико Търново, гр.Велико Търново, бул.”България”№ 23.

Препис от настоящата заповед да се връчи на Нели Петрова Николова- гл.експерт „Човешки ресурси” и на Евдокия Йорданова Досева – технически сътрудник и деловодител за сведение и изпълнение и на инж. Петър Маринов Воденичаров – зам. директор за сведение.

Контрол по изпълнението на настоящата заповед възлагам на инж. Петър Маринов Воденичаров – зам. директор на РДГ В.Търново.

 **ДИРЕКТОР РДГ:**

 **/инж. Н. Николов/**

Съгласувал: ст.ю.к.:.............................

 / Св. Иванова /